ming030890/wiki-yue-high-quality huggingface dataset:
石井由香里

石井由香里 ，係日本嘅一個女藝人同埋配音員。
石井康嗣

石井康嗣 ，係日本嘅一個男配音員。

配音作品一覽
呢個表唔完整，歡迎加料。
石井快征

石井快征（2000年4月2號—）係日本足球員，打前鋒位置，效力鳥棲砂岩。
石井杏奈

石井杏奈 ，係日本嘅一個女演員。

拍過嘅作品一覽
呢個表唔完整，歡迎加料。
石井橋

石井橋（粵拼：sek6 zeng2 kiu4）喺廣州市白雲區石井鄉石潭路，係清道光十一年（1831年）起嘅五孔石樑橋。橋保存完好，而家重用得。2002年7月，定為廣東省文物保護單位。

形制
橋東西走向，長28米，橫跨石井墟邊嘅石井河。橋兩邊有石欄。原先兩邊橋腳都有亭，歇山頂，綠琉璃瓦，西亭起馬路拆咗，得東亭響處。兩邊橋頭石望柱刻住「道光歲次辛卯」、「石門周合盛造」。橋東石望柱陰刻對聯「彼岸逢黃石 橫江映白沙」；橋西嗰邊係「好進仙人履 能通駟馬車」。橋墩前後有分水尖。

史
清咸豐九年十二月初一（1859年1月4號），幾千個紅毛番鬼嚟石井鄉騷擾百姓，廣州城北啲社學組織民眾抵抗，後尾班紅毛番要退返廣州城。
家陣橋南從西數過第五塊石欄板上邊，重留低英軍砲彈整穿嘅窿。
石井正忠

石井正忠（1967年2月1號—）係日本足球員，司職中場，效力過NTT関東，鹿島鹿角，及福岡黃蜂。
1928年嘅瑞典

1928年嘅瑞典係介紹瑞典喺1928年嗰陣發生過啲乜事。
1966年FIFA世界盃

第8屆FIFA世界盃足球賽（英文：1966 FIFA World Cup）係1966年喺英格蘭度辦嘅世界盃足球賽。呢屆世界盃最後由英格蘭隊攞咗冠軍。
1966年嘅南韓

1966年嘅南韓係介紹南韓喺1966年嗰陣發生過啲乜事。
1965年嘅星架坡

1965年嘅星架坡係介紹星架坡喺1965年嗰陣發生過啲乜事。
1965年嘅臺灣

1965年嘅臺灣係介紹臺灣喺1965年嗰陣發生過啲乜事。
1966年亞洲運動會

第五屆亞洲運動會於1966年12月9號至20號响泰國首都曼谷舉行，會期12日。有來自18個國家同地區嘅1,945名運動員喺14個項目中角逐。第四屆亞運會被拒參賽嘅中華民國（台灣）同以色列亦參加咗今屆運動會。

申辦過程
泰國曼谷喺冇競爭對手嘅情況之下獲得主辦權。

舉辦開支
泰國政府投資1500萬美元（佔泰國當年國家總預算嘅1／5）舉辦第五屆亞運會，其中1300萬美元用嚟起新嘅場館設施，修築公路同美化環境。

升旗儀式亮點
組委會要求各參賽國家或地區帶一棵具有本國或地區特色嘅樹苗，升旗儀式當日响亞運村種植作為永久紀念，以象徵環保同友誼長存。

活躍運動員
馬來西亞人馬卡巴薩·傑加特桑喺今屆亞運會上共獲3金，被馬來西亞輿論稱為「國寶」。
台灣一名運動員吳道源喺今屆亞運會上被譽為「亞洲神槍手」。
1966年嘅星架坡

1966年嘅星架坡係介紹星架坡喺1966年嗰陣發生過啲乜事。
1965年嘅瑞典

1965年嘅瑞典係介紹瑞典喺1965年嗰陣發生過啲乜事。
1966年

1966年係平年。

大件事
1月10號：印度同巴基斯坦簽署和平協議。
1月19號：英迪拉甘地就任印度總理，係印度史上頭一位女總理。
2月14號：澳洲推行十進制，用十進制嘅新通貨澳元取代澳洲鎊（英文：Australian pound）。
2月15號：香港大旱，政府開始制水。
3月5號：英國海外航空911號班機（英文：BOAC Flight 911）由東京國際機場飛去香港啟德機場期間因為氣候喺富士山上空解體，墜落富士山麓，機上124人咸不剌死晒。
3月8號：邢台地震（中文：邢台大地震），8千幾人死，3萬8千幾人傷。
3月10號：荷蘭大公主卑雅特歷絲結婚。卑雅特歷絲後尾做咗荷蘭女王。
3月16號：美國「雙子星8號」同「阿金納」對接艙體進行史上頭一次太空對接。
4月6號：香港因為天星小輪加價五毫子而觸發旺角等九龍多處地方嘅騷亂同暴動，持續兩日，造成一人死，是為天星小輪加價騷亂。
4月14號：印尼首都雅加達嘅反華示威進入高潮，示威群眾指責北京當局涉嫌煽動共黨分子企圖喺印尼發動政變，示威者衝入中國大使館大肆破壞，事件演變成全國性排華騷亂，好多華僑要由中國政府接送回國。
5月16號：中國共產黨中央政治局擴大會議發出五一六通知，文化大革命開始。
5月25號：文化大革命頭一張大字報響北京大學度貼起。
5月26號：圭亞那由英國獨立。
6月2號：美國月球太空船「測量者一號」（Surveyor 1）登陸月球，傳月球相返嚟。
6月11號：星加坡當局根據一個喺日佔時期受日本軍虐待嘅生還者提供嘅線索，搵到一個亂葬崗，掘出二千幾副骸骨，後嚟當局再响三十幾處地方發現幾千副骸骨，相信都係喺日佔時期被日本軍殺嘅。
6月12號：香港落咗連續十一個鐘頭雨，成個香港島嘅交通癱瘓，四圍水浸同冧山泥，部份地區連水電供應都冇埋。呢次雨災導致64人死，2500幾人無家可歸，經濟損失超過五千萬港元，是為「六一二雨災」。
6月20號：法國總統戴高樂訪問蘇聯。
7月6號：馬拉威獨立兩週年，成立共和國，由Hastings Banda（英文：Hastings Banda）就任頭一任總統。
7月11號至7月30號：1966年FIFA世界盃決賽週喺英倫舉行，由英倫隊攞冠軍，葡萄牙隊嘅尤西比奧以9個入波成為神射手。
7月24號：北京有遊行支持北越政權，當時越戰打到興起。
8月5號：毛澤東寫嘅《炮打司令部——我的一張大字報》喺《人民日報》上發表，矛頭直指當時嘅國家主席劉少奇。
8月8號：中共八屆中央委員會第十一次全體會議通過咗《中國共產黨中央委員會關於無產階級文化大革命的決定》（後尾簡稱《十六條》）。「文化大革命」個名首次喺公開嘅中國共產黨中央委員會決定度出現，無產階級文化大革命就咁開波。
8月10號：加拿大一條橋起起吓冧咗，七十個工人跌落河，八死五十三傷。
8月18號：毛澤東響天安門城樓檢閱嚟自全國各地到北京大串聯嘅紅衛兵。
9月11號：第2屆南越制憲會議選舉。
9月16號：位於美國紐約林肯中心嘅大都會歌劇院新址正式啟用。
9月18號：一批諾曼第人响法國沿岸重演九百年前攻打英國嘅事跡，並為征服者威廉嘅紀念碑揭幕。
9月30號：波茨華拿由英國獨立。
10月27號：中國喺酒泉成功發射導彈核武器。飛彈係帶咗原子彈頭嘅東風二型導彈。
10月27號：美國空軍嘅三倍音速XB70轟炸機停產同唔再試飛。
12月9號至12月20號：1966年亞洲運動會喺泰國首都曼谷舉行。
12月11號：隨住香港中文大學落成，九廣鐵路英段（家下港鐵東鐵綫）嘅馬料水站改名做大學站。
12月18號：法國天文學家頭一次發現土星嘅衛星土衞十一。
12月23號：英國皇家空軍撤離香港。
12月27號：日本眾議院解散，是為黑霧解散（日文：黒い霧解散）。
撒旦教成立。
亞洲發展銀行成立。
澳門氹仔事件同一二三事件。

文學
小說家金庸嘅作品《俠客行》開始喺香港明報連載。
粉嶺新城市壁球場

粉嶺新城市壁球場（英文：Fanling New Town Squash Courts）係香港一室內體育館，專門玩壁球，喺新界粉嶺新運路71號，行政上歸北區。
粉嶺樓

粉嶺樓係香港新界粉嶺一笪地方，嗰度條村叫粉嶺樓村。

史
粉嶺樓係由東莞搬去龍躍頭住嘅彭氏族人喺南宋嘉定十三年（1220年）開村。隨住村民越嚟越多，部份人再喺西面嘅粉嶺圍開村。
粉嶺公路巴士轉乘站

粉嶺公路巴士轉乘站，香港巴士轉乘站之一，喺粉嶺公路南行，塘坑對出，英文叫Fanling Highway Bus Interchange。起粉嶺公路交匯處順便起埋。大窩東支路出入粉嶺公路南行，就喺站附近。另外亦起咗條行人天橋，過去和合石何家園。
個站只有南行出大埔、沙田、九龍，至於北行，向粉嶺、上水，就無轉乘站。
22°29′05″N 114°09′10″E﻿ / ﻿22.48473°N 114.15265°E﻿ / 22.48473; 114.15265
粉嶺公路巴士轉乘站係巴士楔位文，重未完成，麻煩你幫手補充內容。
粉嶺圍遊樂場

粉嶺圍遊樂場（英文：Fan Ling Wai Playground）係香港一公園同遊樂場，喺新界粉嶺圍，行政上歸北區。設施有籃球場。
粉嶺游泳池

粉嶺游泳池（英文：Fanling Swimming Pool），係香港新界北區嘅一個公眾游泳池，喺粉嶺新運路73號，由康樂及文化事務署管理。
粉嶺樓路遊樂場

粉嶺樓路遊樂場（英文：Fan Leng Lau Road Playground）係香港一公園同遊樂場，喺新界粉嶺聯和墟粉嶺樓路，行政上歸北區。設施有門球場。
粉嶺母嬰健康院

粉嶺母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺粉嶺璧峰路，粉嶺健康中心入便，英文叫Fanling Maternal and Child Health Centre。行政上歸北區。開禮拜一到五，禮拜六開每月第二同第四個，公眾假期唔開。歸衞生署管。
粉嶺南公共圖書館

粉嶺南公共圖書館，香港圖書館之一，喺粉嶺和合石，一鳴路廿三號，牽晴間個牽晴間購物廣場一樓兩舖位，近粉嶺官立中學，英文叫Fanling South Public Library。行政上歸北區。歸康樂及文化事務署管。
有成人圖書館、兒童圖書館，逢禮拜一休館。

史
館二〇一六年八月廿三號啟用，而喺同年十一月七號正式開幕。
二〇一六到二一年間，館喺商場地下，之後搬到一樓。
粉嶺康樂公園

粉嶺康樂公園（Fanling Hong Lok Park），香港一公園，喺粉嶺黃崗山北麓，祥華邨側，新運路同馬會道交界，現時歸康樂及文化事務署。公園內有藏霞精舍。

建築
公園主題江南水鄉，種喬木叢林做圍牆，園中有大池塘，沿池有水榭及樓閣，布滿假山，栽種七彩花圃。園中有公廁、飲品售賣機同休憩處，畀遊人休息。
每日開朝六點半晚十一。
公園內藏霞精舍
笏

笏（粵音：忽），係舊時中國大臣上朝嗰陣揸住嘅一塊板，多數用竹做，亦有用骨、牙或者玉做，主要用嚟紀錄參奏內容。呢樣嘢亦流傳到日本、朝鮮、越南、琉球等東亞地方。
笑一笑世界更美妙

笑一笑　世界更美妙，香港一歌，香港旅遊協會所定嘅主題曲，黃霑作詞，林子祥作曲兼主唱。出現喺一九八〇年，推廣香港人笑面迎遊客，誠實兼有禮。
竹重安希彥

竹重安希彥（1987年8月21號—）係日本足球員，司職守門員，效力栃木SC。
竺氏

竺（粵拼：zuk1）係唐人姓氏，喺《百家姓》裏頭排第402位，依家經已冇乜人用。
呢篇竺氏係同姓氏有關嘅楔位文章，重未寫完嘅。麻煩你幫手充實佢。
笑

笑，或者叫大笑，係興奮情緒嘅一種反射表現動作，橫膈膜會收縮，聲帶會係咁發出「哈哈」嘅聲，亦即係「笑聲」。
竽

竽（粵拼：jyu4）係種樂器，流行喺古時中國嘅戰國到漢朝時期，宋之後失傳。竽係吹奏樂器，係用竹製，似笙又大過笙。原本有卅六管，後尾變成廿三管。管分前後兩排，揷橢圓嘅竽斗上便。
550年代

550年代係指550年去到559年之間嗰十年。
站

站，或者車站係專畀揸車生意，載人上落停嘅地方。係借用譯站概念而來。英文通常叫佢 stop 或者 station 或者 stand。日本人唔用個站字，而用個驛，簡寫做駅。香港日本文化流行，有時都會見到駅字。
站奏

站奏（粵拼：zaam6 zau3，越南文：Trạm Tấu）係越南安沛下轄嘅一個縣。
站前路

站前路 (廣州)：喺廣東省廣州市，分別喺荔灣區、花都區同增城區入面。
站前路 (合肥)：喺安徽省合肥市瑤海區。
站前路 (新北)：喺臺灣省新北市板橋區。
站前路 (杭州)：喺浙江省杭州市蕭山區。
站前路 (高雄)：喺臺灣省高雄市左營區。
站前路 (合肥)：喺安徽省合肥市瑤海區。
站前路 (南昌)：喺江西省南昌市入面，一條喺西湖區，重有一條喺南昌縣。
站前路 (柳州)：喺廣西壯族自治區柳州市柳南區。
站前路 (商丘)：喺河南省商丘市梁園區。
站前路 (成都)：喺四川省成都市金牛區。
站前路 (韶關)：喺廣東省韶關市入面，一條喺樂昌縣，重有一條喺曲江區。
站前路 (北京)：喺北京省昌平區。
站前路 (重慶)：喺重慶市萬州區。
站前路 (上海)：喺上海市入面，一條喺松江區，重有一條喺金山區。
1922年

1922年係平年。

大件事
1月12號：香港海員不滿人工太低，發動罷工。
2月5號：美國雜誌《讀者文摘》創刊。
2月13號：卡拉恰伊-切爾克斯共和國成立。
2月28號：英國承認埃及獨立，但係保留返喺國防、外交等方面嘅特權。
3月10號：甘地喺印度被捕，煽動叛亂罪受審，判咗六年監。
3月12號：格魯吉亞、亞美尼亞同阿塞拜疆喺蘇聯紅軍嘅插手下喺第比利斯組成外高加索蘇維埃社會主義聯邦共和國。
3月21號：蘇聯併吞阿塞拜疆。
4月3號：史太林成為蘇聯共產黨第一個總書記。
5月5號：中國社會主義青年團（後來名做中國共產主義青年團）成立。
6月16號：陳炯明率領部下粵軍發炮三響威嚇總統府，是為六·一六事變（中文：六·一六事变）。
7月9號：莊尼韋斯梅拿破咗一百公尺自由式游水世界紀錄，做出58.6秒。
7月16號至7月23號：中國共產黨第二次全國代表大會喺上海召開。
8月2號：畀中國氣象局列為20世紀十大氣象災害之首嘅1922年汕頭颱風（中文：1922年汕頭颱風）吹襲汕頭，死5至10萬人。
8月22號：美國電視播最早嘅肥皂劇。
10月18號：英國廣播公司成立，起埋一啲覆蓋全國嘅無線電發射站，向全英國以提供廣播服務。
10月28號：墨索里尼率領意大利法西斯分子向羅馬進軍，喺梵蒂岡教廷幫手之下接管意大利政府。
11月26號：英國考古學家候活卡特發現古埃及法老圖坦卡門嘅墓，係一個大發現因為個墓相當原整未畀人盜。
12月1號：大清皇帝溥儀喺北京紫禁城搞大婚典禮。
12月30號：俄羅斯聯邦、烏克蘭、白俄羅斯、外高加索社會主義聯邦蘇維埃共和國四個加盟共和國組成蘇維埃社會主義共和國聯盟。
1922年嘅臺灣

1922年嘅臺灣係介紹臺灣喺1922年嗰陣發生過啲乜事。
1921年嘅瑞典

1921年嘅瑞典係介紹瑞典喺1921年嗰陣發生過啲乜事。
1921年嘅臺灣

1921年嘅臺灣係介紹臺灣喺1921年嗰陣發生過啲乜事。
1922年嘅瑞典

1922年嘅瑞典係介紹瑞典喺1922年嗰陣發生過啲乜事。
1920年奧林匹克運動會

1920年奧林匹克運動會係第7屆現代奧林匹克運動會，1920年4月20號到9月12號喺比利時弗蘭芒大區安特衛普搞。
呢屆奧運亦係啱喺一戰結束後無耐且喺西班牙流感全球大流行期間舉辦。

背景
安特衛普係响1919年4月被確定為呢屆奧運會嘅東道主，剩低兩個競爭對手係荷蘭嘅阿姆斯特丹同埋法國嘅里昂。
德國、奧地利、匈牙利、保加利亞同埋土耳其因為喺一戰入面做咗同盟國成員，而被禁止參加呢屆奧運會。

焦點
呢屆奧運會開幕禮入面，頭一次加入運動員宣讀奧林匹克誓詞嘅儀式，之後幾屆奧運會（無論係夏季奧運會、冬季奧運會，抑或係夏季青年奧運會、冬季青年奧運會）開幕禮都有宣誓環節。
呢屆奧運會嘅帆船運動比賽大多數喺奧斯坦德搞，但係部分決賽場次就擺喺荷蘭嘅阿姆斯特丹搞。
1921年

1921年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：民國十年
越南（農曆）：啟定五年十一月廿三～啟定六年十二月初三
朝鮮半島
檀紀：4254年
主體十年
日本
大正十年
皇紀：2581年
外蒙古（農曆）：共戴十一年正月十四（西曆2月21號）～十二月初三
佛曆：2463年～2464年
回曆：1339年4月20號～1340年5月1號
猶太曆：5681年4月21號～5682年3月30號

大件事
1月2號：盧森堡共產黨成立。
3月13號：外蒙古宣佈脫離中華民國獨立。
3月24號：陳獨秀喺廣東活動建黨。
3月31號：尼加拉瓜馬拿瓜地震，二千人死。
5月5號：孫中山響廣州任中華民國非常大總統。
7月11號：大蒙古國 (1911–1924)再獨立，行君主立憲制。
7月11號：愛爾蘭同英國簽定停火協議。
7月23號：中國共產黨第一次全國代表大會喺上海法租界內秘密舉行，中國共產黨成立。
7月27號：多倫多大學以檢班 （Frederick Banting）為首嘅研究員發現荷爾蒙胰島素。
8月2號：中國共產黨第一次全國代表大會響浙江嘉興南湖閉幕。
9月18號：里夫共和國宣佈由西屬摩洛哥（西班牙文：Protectorado español de Marruecos）獨立。
11月9號：墨索里尼將「意大利戰鬥者法西斯」改組為政黨，嗌國家法西斯黨。
12月6號：《英愛條約（英文：Anglo-Irish Treaty）》喺倫敦簽訂，愛爾蘭島分割為南部嘅愛爾蘭自由邦同北部嘅北愛爾蘭。
12月10號：中國共產黨第一份婦女刊物《婦女聲（中文：妇女声）》創刊。
6月：第二次粵桂戰爭。
第2屆荷屬東印度人民議會選舉。
1920年嘅瑞典

1920年嘅瑞典係介紹瑞典喺1920年嗰陣發生過啲乜事。
1920年嘅臺灣

1920年嘅臺灣係介紹臺灣喺1920年嗰陣發生過啲乜事。
2010年FIFA世界盃

2010年第19屆FIFA世界盃嘅決賽週由南非共和國主辦，係非洲國家史上首次舉辦，喺2010年6月11號至7月11號比賽，結果西班牙足球代表隊捧盃。

主辦權
根據唔同洲分輪辦世界盃嘅新政策（已經喺2007年10月取消），非洲被指定為2010年世界盃嘅主辦洲分。五個非洲國家決定爭2010年世界盃嘅主辦權：
埃及
 利比亞／ 突尼西亞（一齊主辦）
 摩洛哥
 南非
根據國際足協會議上唔准兩個或以上嘅國家一齊主辦嘅決定，突尼西亞決定退出爭奪主辦權嘅行列。會議上亦都決定唔接納利比亞嘅主辦申請，因為利比亞唔再符合主辦國嘅要求。
經過一輪嘅投票，國際足協會長白禮達喺2004年5月15號蘇黎世舉行嘅記者招待會上宣佈，南非奪得2010年世界盃嘅主辦權。
喺共同主辦被禁止之後， 突尼西亞喺2004年5月8號宣佈退出。
 利比亞嘅主辦申請因為唔符合主辦要求同唔接受共同主辦，而被拒絕。

外圍賽
内文：2010年FIFA世界盃外圍賽
南非以主辦國嘅身分自動晉身決賽週。不過由於今屆嘅非洲區外圍賽亦都係2010年非洲國家盃嘅外圍賽，南非成為自1934年世界盃以嚟，第一個參加世界盃外圍賽嘅主辦國，只不過無論南非打成點都唔會影響佢哋以主辦國身分參加今屆世界盃。同上屆一樣，衛冕冠軍意大利唔會自動晉身今屆決賽週。
2007年11月25號，2010年世界盃嘅外圍賽嘅抽簽喺南非德班舉行，而決賽週嘅抽簽將會喺2009年12月4號，南非開普敦國際會議中心舉行。

出線球隊一覽
下面嘅32支球隊成功晉身決賽週，括號入面嘅係決賽週開始之前嘅世界排名。
亞洲 (4)
 澳洲 (20)
 日本 (45)
 北韓 (105)
 韓國 (47)
非洲 (6)
 阿爾及利亞 (30)
 喀麥隆 (19)
 科特迪瓦 (27)
 加納 (32)
 尼日利亞 (21)
 南非 (83) （主辦國）


吉祥物
2010年FIFA世界盃嘅官方吉祥物叫做Zakumi，係一隻綠色頭髮嘅豹。佢個名係來自南非嘅國際簡寫「ZA」，再加上喺多種非洲語言解釋做「十」嘅「 kumi」併砌而成。吉祥物嘅顏色亦都係反映咗主辦國南非波衫嘅顏色，黃色同綠色。
Aubignosc

Aubignosc係法國嘅一個市鎮，位置喺上普羅旺斯阿爾卑斯。
Aubigny-en-Plaine

Aubigny-en-Plaine係法國嘅一個市鎮，位置喺黃金丘。
Aubigny-la-Ronce

Aubigny-la-Ronce係法國嘅一個市鎮，位置喺黃金丘。
Aubigny-sur-Nère

Aubigny-sur-Nère係法國嘅一個市鎮，位置喺些爾。
1942年

1942年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國三十一年
滿洲國：康德九年
越南（農曆）：保大十六年十一月十五～保大十七年十一月廿四
朝鮮半島
檀紀：4275年
主體三十一年
日本
昭和十七年
皇紀：2602年
佛曆：2484年 - 2485年
回曆：1360年12月13號 - 1361年12月22號
猶太曆：5702年4月12號 - 5703年4月23號
修正儒略日（MJD）：30360 - 30724

大件事
1月1號：中國河南省出現旱災長達一年以上，加上日本入侵戰爭等原因，饑荒最終導致300萬以上平民死亡，史稱河南大饑荒。
1月2號：第二次世界大戰—日本軍隊佔領馬尼拉。
1月3號：哈爾濱王崗區滿洲國飛行隊起義。
1月11號：第二次世界大戰—日本向荷蘭宣戰。
1月11號：第二次世界大戰—日本佔領吉隆坡。
1月19號：第二次世界大戰—日本入侵緬甸。
1月20號：納粹德國召開萬湖會議決定消滅猶太人。
1月25號：第二次世界大戰—泰國向美國同英國宣戰。
2月15號：第二次世界大戰—新加坡向日本投降。
2月19號：第二次世界大戰—日本飛機襲擊澳洲達爾文。
2月22號：第二次世界大戰—美國撤出菲律賓。
3月8號：第二次世界大戰—爪哇島上嘅荷蘭軍隊向日本投降。
3月8號：第二次世界大戰—日本佔領仰光。
4月18號：第二次世界大戰—美國杜立德轟炸機編隊首次空襲東京。
5月8號：第二次世界大戰—珊瑚海戰役結束。
6月4號－6月7號：第二次世界大戰—中途島海戰，日本大敗。
7月1號－7月27號：第二次世界大戰—第一次阿拉曼戰役。
7月9號：《安妮日記》作者安妮·法蘭克一家匿入暗室。
7月16號：法國開始迫害猶太人。
7月19號：德國撤回喺大西洋嘅潛艇。
7月27號：德國實驗第一架噴氣式戰鬥機。
8月9號：英國扣押聖雄甘地。
8月15號：美國陸軍嘅一個空中突擊部隊，第101空降師成立。
8月22號：第二次世界大戰—巴西向德國同意大利宣戰。
10月3號：德國第一次實驗V2火箭。
10月4號：德軍撤出法國科西嘉島。
10月23號－11月4號：第二次世界大戰—第二次阿拉曼戰役。
11月8號：第二次世界大戰—美國同英國軍隊喺法屬北非登陸。
11月10號：第二次世界大戰—德軍進駐維琪法國。
11月12號－11月15號：第二次世界大戰—瓜島海戰。
11月19號：第二次世界大戰—史達林格勒戰役開始。
11月22號：第二次世界大戰—進攻史達林格勒嘅德國第6軍團被包圍。
12月：1942年冬季河南饑荒餓死災民300幾萬人。
12月2號：第一次人工控制嘅核裂變連鎖反應成功。
12月20號：汪精衛訪問日本。

響呢年出世嘅人
1月8號：霍金，英國物理學家（2018年死）
1月16號：趙忠祥，中國主持人
5月16號：佐佐木功，日本歌手、演員同配音員。
12月：周永康 (中國)
1944年嘅瑞典

1944年嘅瑞典係介紹瑞典喺1944年嗰陣發生過啲乜事。
1942年嘅臺灣

1942年嘅臺灣係介紹臺灣喺1942年嗰陣發生過啲乜事。
1944年冬季奧林匹克運動會

1944年冬季奧林匹克運動會係一場搞唔成嘅冬季奧林匹克運動會，原定1944年喺意大利王國科爾蒂納丹佩佐搞，因第二次世界大戰而無搞。
1944年嘅臺灣

1944年嘅臺灣係介紹臺灣喺1944年嗰陣發生過啲乜事。
1943年嘅瑞典

1943年嘅瑞典係介紹瑞典喺1943年嗰陣發生過啲乜事。
1942年嘅瑞典

1942年嘅瑞典係介紹瑞典喺1942年嗰陣發生過啲乜事。
1943年嘅臺灣

1943年嘅臺灣係介紹臺灣喺1943年嗰陣發生過啲乜事。
經濟

經濟（粵拼：ging1 zai3；英文：economy），又叫經濟體，係響有限資源之下包含生產、分配同消費嘅系統。研究經濟嘅學科叫經濟學。
「經濟」呢組字係近代日本用先，攞「經國濟民」噉嘅意思。

稀缺性
棒球係一種競爭性嘅運動；咁多隊球隊當中得一隊有得做冠軍－「冠軍位置」有稀缺性。
内文：稀缺性
稀缺性（scarcity）係經濟最基礎嘅一個概念，指嘅係有限嘅資源同理論上無限嘅慾望（want）之間嘅差異：人類有好多慾望，但係就算有咗現代科技，佢哋手頭上嘅資源－錢、時間、精神－都硬係有限嘅，好多時佢哋都冇足夠嘅資源達到嗮佢哋想要達到嘅目的，例如一個人唔夠錢買嗮佢想要嘅嘢，唔夠時間做嗮佢想要做嘅嘢，又或者一間公司唔夠資源生產嗮佢想要生產嘅嘢。因為稀缺性嘅問題，人類需要做犧牲，需要放棄某啲嘢，嚟獲得更多佢想要嘅稀缺（scarce）嘅資源，亦都因為噉樣而有咗競爭，人同人之間會各自犧牲時間精神等嘅資源嚟爭稀缺嘅嘢。舉個例子說明，「人工高嘅工」係一種稀缺性嘅資源：好多人都想要賺多啲錢，所以會犧牲時間精神返工同搵人工高嘅工，而高人工嘅職位嘅數量少過想要呢啲職位嘅人嘅數量，所以啲人就要爭，佢哋會有誘因落力，犧牲更多時間同精神為求爭到嗰啲職位:p. 105。
世上有一啲資源係冇稀缺性嘅問題嘅，好似係空氣噉就係一個例子，空氣對於地球上嘅生命嚟講不可或缺，但係佢對人類嚟講唔具有稀缺性（雖然對於某啲生物嚟講可能有）：一個正常嘅人類無時無刻一唞就唞到氣，唔使用啲乜嘢時間精神嚟令到自己有氣唞，而且目前地球上嘅空氣充足到不得了，夠嗮人類享用，所以人類根本冇誘因爭空氣－空氣呢種資源嘅量足夠滿足人對佢嘅需求，所以唔具有稀缺性。
稀缺性係經濟學嘅最根本概念。有好多資源都係稀缺嘅，所以人類要做好多決策，決定點樣運用某啲資源（時間、精神等等）去最大噉滿足自己嘅慾望：一個人會想用自己有限嘅收入滿足最多嘅慾望，好多時又會想要有多啲錢（等自己可以滿足多啲慾望），但係錢係有限嘅，所以人同人之間會爭錢、爭人工高嘅工；一間牟利公司會想用自己有限嘅人力賺最多嘅盈利，又會想要有多啲人力嚟賺多啲盈利，但係優秀人才嘅數量係有限嘅，所以公司同公司之間會爭人才；一個國家會想用自己有限嘅資源（自然資源同土地等）令自己最穩固，又會想要有多啲資源，而世上嘅資源係有限嘅，所以國家同國家會以外交甚至打仗嘅方式爭資源爭土地。呢啲競爭嘅過程迫使決策者要以最有效率嘅方式運用自己手上嘅資源－而「人類點樣運用手上資源，最有效率噉達到目的」正正就係經濟學研究嘅重心。
經濟一體化

經濟一體化 (英文：Economic integration) 係唔同國家之間，組成共同嘅經濟政策嘅過程，令大家的經濟越拉越近。經濟一體化一般都會包括減低或者完全剷走關稅，嚟鼓勵國家之間嘅貿易。
有經濟理論認為，經濟一體化係“第二好”嘅情況。其中最好嘅就係完全成立自由貿易，剷走所有嘅貿易障礙，不過一般都認為太過理想，唔係好實際。
根據經濟學理論，經濟一體化因為能夠擴大規模經濟嘅優勢，所以應該係會降低價格、提高效率、同時提高經濟發展。

程度
經濟一體化一般會分做7個程度，由最弱到最強漸進。
優惠貿易區（英文：Preferential trading area） (Preferential trading area)
自由貿易區 (Free trade area)
關稅同盟 (Customs union)
共同市場 (Common market)
經濟聯盟 (Economic union)
貨幣同盟 (Monetary union)
政治聯合 (Political union)
經氏

經（粵拼：ging1）係唐人姓氏，喺《百家姓》裏頭排第169位。

名人
經福謙：中國物理學家
經亨頤：20世紀嗰陣嘅教育家
經超：中國男演員
呢篇經氏係同姓氏有關嘅楔位文章，重未寫完嘅。麻煩你幫手充實佢。
經濟內循環

經濟內循環，又叫「國內國際雙循環」，係中共中央政治局常委會喺2020年5月14號提出嘅一個經濟政策，主要係以中國內循環加國際外循環所打造嘅「雙循環」做經濟主體，之後又畀中共中央總書記習近平修正做「以國內大循環為主體」。官方講法係話擴大內需，注重中國國內市場，提升自身創新能力，唔依賴中國以外市場，同時保持對外開放。

歷史
早喺奧巴馬時代，因應美國嘅產業空心化，就已經提出「再工業化」等政策。2017年起，當勞侵宣布加強補貼製造回流，佢發動嘅中美貿易戰更加令到美國企業購買中國產品嗰陣受到限制，「中國製造」亦從美國進口比例入面下滑，呢個時候美國商人主要因為勞動成本嘅上升，先將部分勞工密集型嘅產業，轉移到越南、菲律賓等中國鄰近嘅發展中國家而唔係整體回歸。不過武漢肺炎疫情爆發以嚟，全球經濟下滑導致需求疲軟，疫情嘅封鎖同物資短缺，商人以自主政策戰略做考慮，引發真正嘅製造業回歸潮，加上美國對華為等中國企業嘅貿易禁令一步步升級，中國當局冇辦法下將目光瞄準中國國內。
2020年5月14號，中共中央政治局常委會提出，要構建「國內國際雙循環相互促進嘅新發展格局」。2020年5月23號，中共中央總書記習近平喺參加第十三屆全國政協三次會議經濟界委員聯組會議嗰陣話要「逐步形成以國內大循環做主體、國內國際雙循環相互促進嘅新發展格局」。而喺當年召開嘅十九屆五中全會再次提出要「暢通國內大循環，促進國內國際雙循環」。同年11月4號，習近平喺第三屆中國國際進口博覽會開幕典禮上，以影像方式發表嘅主旨演講中聲稱，以國內大循環做主體、國內國際雙循環相互促進嘅新發展格局「唔係封閉嘅國內循環，而係更加開放嘅國內國際雙循環，唔單止係中國自身發展需要，而且將更好造福各國人民」。

評論
中共中央財辦副主任韓文秀解讀話，「提出構建以國內大循環做主體、國內國際雙循環相促進嘅新發展格局，係我哋黨對經濟發展客觀規律嘅正確把握同實踐運用。呢個主動作唔係被動應對，係長期戰略，唔係權宜之計。」
但有西方評論認為，習近平時代採取「戰狼外交」路線，加上喺武漢肺炎疫情期間被指隱瞞疫情，又打壓新疆同香港人權，台海、南海同釣魚台爭議升級，導致其它國家對中國產生反感情緒，外資企業亦因為中國反覆嘅對外政策同民族主義，喺對華投資上有所調整，「雙循環」將難以促進，最終只能向「國內大循環」發展。
經濟個體

經濟個體（粵拼：ging1 zai3 go3 tai2；英文：economic agent）係指一個經濟模型當中會作出經濟決策嘅物體，可以係一個人或者一間公司等。
9月22號

9月22號係公曆年嘅第265日（閏年第266日），離年尾重有100日。
<< - 9月 - >>



大件事
1948年：香港石塘咀永安公司貨倉火燭，燒足20個鐘頭，造成150人死同失蹤，損失財產超過二千萬，係香港戰後最嚴重傷亡嘅陸上火燭，是為西環永安公司倉庫大火（中文：西環永安公司貨倉火燭）。
1965年：紫金山天文台發現小行星2719，以江蘇城市蘇州命名。
1972年：香港徙置事務處處長黎保德透露會改建二百五十座舊式徙置大廈，加設獨立洗手間同埋廚房，以改善舊式徙置大廈嘅惡劣環境。
1982年：英國首相戴卓爾夫人訪問中華人民共和國，向鄧小平等中國領導人表達對香港嘅主權交接嘅立場。戴卓爾夫人係頭一位在任英國首相訪問中國，而中國亦成為戴卓爾夫人頭一個訪問嘅共產國。
1990年：1990年亞洲運動會喺中國北京開幕，會期至10月7號。
1996年：第6屆澳葡立法會選舉。
1999年：香港報販霞姐被殺案。
2006年：德國磁浮試驗線撞車事故。
2011年：第2屆沙特阿拉伯市政選舉。
2015年：教宗方濟各去美國訪問四日。
2015年：中華人民共和國主席習近平去美國國事訪問四日。
2017年：天舟一號退役，喺地面控制下離開軌道，墜入地球大氣層並燃燒。
2017年：蘋果公司iPhone 8同iPhone 8 Plus開始賣。
9月16號

9月16號係公曆年嘅第259日（閏年第260日），離年尾重有106日。
<< - 9月 - >>



大件事
1941年：敘利亞獨立。
1945年：廣州地區日軍喺中山紀念堂正式向中國軍隊投降，廣州光復。
1963年：馬來亞聯合邦同新加坡、北婆羅洲同埋沙勞越合併為馬來西亞聯邦。
1966年：位於美國紐約林肯中心嘅大都會歌劇院新址正式啟用。
1972年：英國首相希斯抵達東京官式訪問四日，佢係第一位訪問日本嘅英國首相，同日本首相田中角榮會談。
1972年：教宗保祿六世到訪威尼斯，保祿六世係172年以嚟第一位訪問威尼斯嘅教宗。
1975年：巴布亞新畿內亞由澳洲獨立，成為英聯邦成員國。
1975年：黎巴嫩內戰爆發。
1978年：香港響中秋節當晚出現月全蝕。
1999年：颱風約克吹襲香港，香港天文台掛咗十號颶風信號成十一個鐘，係1999年之前持續時間最長嘅十號颶風信號。
2007年：泰國One-Two-GO航空（泰文：วัน-ทู-โก）一內陸客機喺降落布吉國際機場時失事（英文：วัน-ทู-โก แอร์ไลน์ เที่ยวบินที่ 269），88死42傷。
2009年：民主黨黨魁鳩山由紀夫成為日本首相。
2009年：科學家發現證實係太陽系以外第一個類地行星。
2016年：蘋果公司iPhone 7同iPhone 7 Plus開始賣。
2017年：香港柴灣118號城巴謀殺案（中文：柴灣118號城巴謀殺案）。
2019年：南太平洋島國所羅門群島中斷同中華民國嘅外交關係，中華民國邦交國剩低16個。
2022年：伊朗爆發阿米尼示威，抗議政府對穆斯林頭巾嘅法令
9月20號

9月20號係公曆年嘅第263日（閏年第264日），離年尾重有102日。
<< - 9月 - >>



大件事
1644年：大清福臨由盛京遷都北京。
1870年：意大利統一。
1946年：第一屆康城電影節喺法國康城開鑼。
1977年：香港海事處人員喺南丫島海域清理因貨輪擱淺而漏出嘅油污。
1986年：1986年亞洲運動會喺南韓漢城開幕，會期至10月5號。
1989年：南非最後一位白人總統德克勒克就任。
1992年：法國全民公決通過《馬城條約》。
2004年：第4屆印尼總統選舉次輪投票，由蘇西洛當選。
2006年：匈牙利總理玖爾恰尼承認喺選舉中向選民講大話，引發反政府抗議，要求總理下台。
2009年：第4屆澳門立法會選舉。
2015年：希臘議會選舉提前舉行，有19個政黨參與，其中激進左翼攞到超過35%嘅票。
2015年：中國-馬來西亞海上演練喺馬六甲海峽全面展開。
2016年：第22屆約旦國會選舉。
2018年：坦桑尼亞一隻超載渡輪喺維多利亞湖翻沉，起碼224人浸死。
2019年：太平洋島國基里巴斯中斷同中華民國嘅外交關係，係中華民國唔夠一個星期內失嘅第二個邦交國。中華民國邦交國剩低15個。
9月21號

9月21號係公曆年嘅第264日（閏年第265日），離年尾重有101日。
<< - 9月 - >>



大件事
1776年：1776年紐約大火（英文：Great Fire of New York (1776)）。
1949年：中國人民政治協商會議第一屆全體會議響北平召開。
1993年：香港總督彭定康宣佈任命陳方安生接替霍德出任布政司。
1999年：臺灣南投縣集集發生黎克特制7.3級地震，2,415死，11,305傷。
2013年：肯雅Westgate 商場發生恐怖襲擊兼脅持人質事件，持續至9月24號。
2018年：蘋果公司iPhone XS同iPhone XS Max開始賣。
9月17號

9月17號係公曆年嘅第260日（閏年第261日），離年尾重有105日。
<< - 9月 - >>



大件事
1933年：美國總統富蘭克林羅斯福宣佈以前總統胡佛個名命名一座新水壩。
1944年：第二次世界大戰—盟軍發動「市場花園行動」，試圖攻入荷蘭北部同入去納粹德國。
1968年：油輪「沙培魯斯號」喺香港西貢失事沉沒，5死。
1978年：埃及總統薩達特同以色列總理貝京響美國大衞營簽《大衞營協議》。
1988年：1988年夏季奧林匹克運動會喺南韓漢城開幕，賽期至10月2號。
1991年：愛沙尼亞、北韓、南韓、拉脫維亞、立陶宛、馬紹爾群島同密克羅尼西亞聯邦加入聯合國。
1991年：第一版嘅Linux內核（0.01）喺網上公開。
2001年：紐約證券交易所嘅股票交易自911事件停市四日後重開。
2011年：佔領華爾街（英文：Occupy Wall Street）集會活動開始。
2017年：第6屆澳門立法會選舉。
2019年：香港港鐵東鐵綫一列列車駛至紅磡站前幾十米出軌，列車斷成兩截，8名乘客受傷。
9月14號

9月14號係公曆年嘅第257日（閏年第258日），離年尾重有108日。
<< - 9月 - >>



大件事
1867年：馬克思《資本論》第一卷喺英國倫敦出版。
1960年：伊朗、伊拉克、科威特、沙特阿拉伯、委內瑞拉一齊搞咗個石油輸出國組織。
1975年：捷克斯洛伐克網球員娜華蒂露娃投奔美國。
1996年：中華民國總統李登輝正式提出戒急用忍一詞。
2002年：中國南京市湯山落毒案。
2003年：愛沙尼亞公決，決定加入歐盟。
2003年：瑞典全民公決，決定唔用歐元。
2004年：東突厥斯坦流亡政府喺美國華盛頓特區成立。
2007年：日本喺種子島宇宙中心射咗「月亮女神」繞月探測衛星上天。
2014年：第49屆瑞典國會選舉。
2020年：前馬來西亞首相納吉阿都拉薩登上馬來西亞反貪污委員會嘅貪污罪犯資料名單，成為馬來西亞首名上榜嘅前首相，以及該貪污罪犯名單中嘅最高前公職人員。
9月18號

9月18號係公曆年嘅第261日（閏年第262日），離年尾重有104日。
<< - 9月 - >>



大件事
1066年：諾曼第人齊集法國沿岸準備攻打英國，至25號攻陷，史稱「諾曼征服英倫」。
1814年：維也納會議喺奧地利維也納展開，傾下點樣收拾拿破崙戰爭之後嘅局勢。
1906年：香港受颱風吹襲，導致約莫3,000死，是為「丙午風災」。
1921年：里夫共和國宣佈由西屬摩洛哥（西班牙文：Protectorado español de Marruecos）獨立。
1931年：日本關東軍出兵攻擊瀋陽兵工廠同埋中國東北軍駐地北大營，瀋陽迅即落入日軍手上，史稱「九一八事變」。
1966年：一批諾曼第人响法國沿岸重演九百年前攻打英國嘅事跡，並為威廉一世嘅紀念碑揭幕。
1973年：東德同西德一齊加入聯合國。
1977年：航行者一號（Voyager 1）喺太空影第一張地球同月光一齊嘅相。
1988年：香港輕鐵第一期通車。
1999年：中共中央、國務院、中央軍委響北京人民大會堂向「兩彈一星」23個人授勳，表揚有份研製原子彈、氫彈同人造衛星嘅人。
2004年：建造業工人註冊管理局成立，負責執行同管理香港建造業工人註冊制度。
2007年：微軟輸咗上訴，要畀4.97億歐元罰款歐盟委員會。
2013年：法國參議院以197票贊成，146票反對通過法例，禁止喺法國舉辦任何十六歲以下女仔嘅選美比賽。
2014年：蘇格蘭獨立公投，統派以五成五嘅票擊敗獨立派，蘇格蘭留喺英國。
2015年：日本參議院表決通過新安保法，當晚引起大批民眾喺國會附近集會反對。
2016年：第7屆俄羅斯下議院選舉。
2016年：第27屆柏林州議會選舉。
9月1號

9月1號係公曆年嘅第244日（閏年第245日），離年尾重有121日。
<< - 9月 - >>



大件事
1894年：第4屆日本眾議院議員總選舉。
1902年：首部冇聲科幻片月球之旅（法文：Le Voyage dans la Lune）喺法國首映。
1905年：艾伯塔省同薩斯喀徹溫省加入加拿大聯邦。
1914年：俄羅斯聖彼得堡改名做彼得格勒。
1923年：日本關東平原7.9級地震，14萬人死。
1939年：納粹德國軍隊入侵波蘭，第二次世界大戰响歐洲爆發。
1962年：颱風溫黛吹襲香港，130人死，53人傷同36隻遠洋船遇事，香港史上破壞最勁嘅颱風。
1965年：西藏自治區成立。
1969年：利比亞國王伊德里斯一世响政變中被推翻，卡達菲上台執政。
1974年：1974年亞洲運動會喺伊朗德黑蘭開幕，會期至9月16號。
1983年：大韓航空007號班機喺蘇聯庫頁島上空被蘇聯戰機擊落，乘客全部罹難，包括十四名香港人。
1998年：香港中華巴士專營權完咗，新世界第一巴士接辦八十八條路線。
2001年：2001年夏季世界大學生運動會喺中國北京閉幕。中國喺獎牌榜以54金、25銀、24銅排第一。
2004年：車臣分離主義武裝喺俄羅斯北奧塞梯共和國別斯蘭脅持1200幾個人質。
2005年：喺遭受颶風卡特里娜重創後，新奧爾良市長宣佈「棄城」，居民將全部撤出。
2006年：香港嘅新三三四學制首批學生升上中學。
2006年：一架伊朗客機喺伊朗東北部城市馬什哈德著陸時起火，目前已造成近29名乘客喪生。
2006年：美國「國家癌症研究中心」（NCI）宣佈：該中心嘅研究團隊已經喺癌症嘅基因治療取得重大進展，兩名罹患後期黑色素瘤（皮膚癌嘅一種）嘅病人，喺打咗經過基因改造嘅T細胞（白血球嘅一種）針之後，病情大為好轉，兼且已經一年幾冇發病。
2006年：美國國務院發布聲明指出，美國政府正式同意中華民國總統陳水扁喺9月6號，由瑙魯返臺灣嗰陣過境關島嘅需求。
2006年：美國飛彈防禦系統成功擊落模擬北韓大浦洞2號飛彈軌道嘅來襲彈頭，呢次係美國頭一次成功攔截到模擬北韓飛彈，亦係自1999年以來，飛彈防禦系統第6次測試成功。
2017年：第2屆日本民進黨黨魁選舉，由前原誠司當選。

節慶、風俗習慣
中華民國：記者節（喺1933年開始）
中國大陸、英國、香港、澳門等嘅中小學成日都喺每年嘅9月1號做新學年嘅開學日。如果遇到9月1日係假日或星期六、日，就可能順延到第一個平日，最遲係9月3號。
大部分亞洲、美洲同歐洲國嘅開學日
9月15號

9月15號係公曆年嘅第258日（閏年第259日），離年尾重有107日。
<< - 9月 - >>



大件事
1831年：目前最古老重行緊嘅蒸汽火車「約翰牛（英文：John Bull (locomotive)）」首次出車。
1835年：查理斯·達爾文搭比高獵犬號（HMS Beagle）到達加拉帕戈斯群島，嗰度嘅所見所聞影響佢嘅進化論。
1914年：南非聯邦嘅布爾人發起馬利茲叛亂。叛亂到1915年2月4號失敗告終。
1916年：坦克車，「秘密武器」，英國軍隊第一次世界大戰期間喺Battle of the Somme第一次使用。
1938年：英國首相尼維爾張伯倫同希特拉喺德國希特拉別墅舉行會談。
1954年：第一屆全國人民代表大會第一次會議響北京召開。
1991年：1991年香港立法局選舉首次選出香港立法局十八個直選議席，投票率近40%。
1998年：香港特別行政區行政會議通過興建九廣西鐵第一期。
2000年：2000年夏季奧林匹克運動會喺澳洲悉尼開幕，賽期至10月1號。
2008年：美國第四大投資銀行雷曼兄弟申請破產保護，金融海嘯爆發。
2013年：第5屆澳門立法會選舉。
2015年：茂琴·譚保出任澳洲總理。
2016年：中國太空實驗室天宮二號發射升空。
2016年：第1屆日本民進黨黨魁選舉，由蓮舫當選。
2017年：卡西尼-惠更斯號完成土星系統探測任務，高速衝入土星嘅大氣層燒毀。
9月19號

9月19號係公曆年嘅第262日（閏年第263日），離年尾重有103日。
<< - 9月 - >>



大件事
1893年：喺紐西蘭，《1893年選舉法案》同意由總督畀所有紐西蘭女人投票權。
1957年：美國首次地下核試。
1979年：香港黃金買賣開始熾熱金價屢創新高，當年9月，金價衝破每両二千港元。到咗當日，全日高最低上落差額190蚊。金銀貿易場為咗壓抑炒風，立即採取連串措施包括加黃金公倉保證金，同埋限定停板嘅升跌價，由原來嘅200蚊擴大到250蚊。
1982年：一場由南華對寶路華嘅香港甲組足球聯賽，因為一個問題十二碼觸發球迷騷亂。
2004年：江澤民辭咗中國共產黨中央軍事委員會主席職務，由胡錦濤接任。
2006年：泰國皇家軍隊發動軍事政變，喺紐約參加聯合國大會嘅泰國總理丘達新宣佈曼谷進入緊急狀態，並宣佈解除陸軍司令職務。
2009年：日本警方喺群馬縣山區發現漫畫家、《蠟筆小新》嘅作者臼井儀人嘅遺體，確認佢喺11號跌落山崖死咗。
2014年：2014年亞洲運動會喺南韓仁川開幕，賽期至10月4號。
2014年：早一日舉行嘅蘇格蘭獨立公投統計結果出爐，統派以五成五嘅票擊敗獨立派，蘇格蘭留喺聯合王國。
2022年：英國君主伊利沙伯二世嘅國葬喺倫敦西敏寺舉行。
胸腔科

胸腔科（粵拼：hung1 hong1 fo1，英文：Pulmonology）又叫胸腔學，係醫學上面專係研究胸腔嘅學科。
能力值

能力值（英文：statistic / attribute）係遊戲入面用來模擬現實世界嘅一種簡單嘅數學模型，用數值代表遊戲角色喺虛擬世界入面嘅能力。如果係 RPG，個模型會模擬埋學習同鍛練，所以遊戲嘅唔同部分會俾角色嘅能力值喺某啲事發生咗之後（最通常係升級，亦有例如用咗某樣嘢某啲次數之後，又或者做咗某樣嘢某啲次數之後）會增長。
是但一個遊戲角色嘅能力，都係用多種屬性（attribute）代表，而各種屬性嘅唔同數值（statistic）就代表各種能力嘅強弱，夾埋一齊，呢啲屬性就代表遊戲角色嘅整體能力，影響佢喺遊戲入面可以做乜嘢，同做嘢嘅時候做成點。例如，某隻電子遊戲嘅模型可能有三個屬性，一個數代表每個角色慢慢行嘅速度，一個代表佢好快咁走嘅速度，一個代表佢嘅攻擊會造成幾多傷害呀噉，呢啲屬性就係所謂嘅能力值。能力值呢家嘢喺絕大多數遊戲當中都會用到。
一隻 TRPG 入面用嚟記住個角色嘅能力值嘅紙；包括《D&D》在內嘅 TRPG 都有噉嘅紙畀玩家攞嚟記住自己角色嘅特性。
能力值通常分兩類，一種係百分比，另一種係唔係百分比嘅實數。百分比代表嘅係機會率，例如出招嗰陣打中目標嘅機會；但係喺遊戲嘅數學模型，事件嘅實際機會率可能設咗上限，例如喺某個遊戲入面，角色嘅命中率能力值可能係 90%，但係喺個模型入面，命中率其實唔會高過 70%。
喺電腦嘅 RPG，能力值好多時會受遊戲道具影響，除咗武器同裝甲（或者可能可以計埋符或者騎得嘅動物）影響能力值講得通之外，有好多影響能力值嘅嘢其實都好唔合理，例如着令衫、戴頸鍊、養寵物等等通常都會提升能力值。

相關
有啲 RPG（包括好多嘅 MMORPG）喺能力值嘅增長方面，玩家可以決定升級帶來嘅能力值增長可以點樣分配，爾啲未決定點用嘅能力值增長叫能力點（skill point）。能力點 係 RPG 先會有嘅角色數值，同經驗值類似，都係角色會隨住達成工作累積嘅，但係可以攞嚟「買」異能。
唔少 RPG 有技能樹嘅機制，用來模擬現實世界中嘅 ｢基礎知識｣，即係要學識某樣嘢之前，一定要首先學咗基礎先。技能樹嘅機制局住個玩家決定角色要向邊個方向發展，而玩家喺得到能力點之後可以用能力點買技能樹上嘅異能俾自己嘅角色用。喺現實世界，學咗一樣技能冇得變第種技能，喺 RPG 能力點亦通常用咗之後就冇，而且多數冇得退，不過有啲 RPG 會俾用家用相當代價退返能力點。
另外，好多電腦嘅 RPG 會有一個代表估計中嘅總體戰鬥能力嘅數值，唔同遊戲可能唔同名，但係好多時會係戰鬥力（CP）或者類似叫法。CP 並唔係一種真嘅能力值，只係一種估計，係由部分能力值經過某種算式計出來。
胸腺

胸腺（粵拼：hung1 sin3，英文：Thymus gland）係動物內分泌系統嘅一部份，亦係一個初級淋巴器官。胸腺喺人體嘅胸骨上面，甲狀腺下面，喺心附近，夾住喺兩塊肺葉之間，佢可以激活淋巴球，同埋促進生殖腺嘅發育。
胺

胺（晏；amine）係有機化合物，係氨中之氫，畀烴基取代之化合物。氨結構NH₃，伯胺一級胺代一氫，即係RNH₂；仲胺二級胺代兩氫，即係RR'NH；叔胺三級胺代三氫，即係RR'RN。就好似甲胺，式係CH₃NH₂，而二甲胺係CH₃NHCH₃。

名
胺字，原本指肉敗而臭。化學借咗來用。

取代反應（烷基化反應）
鹵代烷同氨反應，首先生成一級胺，進而出二級胺，最後會出三級胺、甚至四級銨鹽。
能劇

能劇，日本話叫能，係日本獨有嘅舞台藝術，戴面具演嘅歌舞劇 ，從鎌倉時代後期到室町時代初期之間創作完成。能喺日本代表性嘅傳統藝術，同歌舞伎一樣喺國際享負盛名。

能
「能」呢個字原本唔係指某種特定既表演藝術，而係指任何唔模仿、唔滑稽、有故事既表演藝術。除咗猿樂（又叫做申樂）之外，呢個名亦都可以係其他表演形式，但係隨住猿樂既流行，猿樂幾乎等同能樂。到咗公元1881年（明治14年）隨著能樂社既成立，猿樂改名做能樂，能劇係一種靈異題材既歌舞劇。
能劇通常係用傳統文學既故事做基礎，將鬼神等既超自然力量人形化，然後由主人公講個古仔。能劇既面具、服裝同埋各種道具都係以舞蹈為基礎，需要訓練有素既演員同埋音樂家去表演。情感既傳達主要是透過傳統手勢，而標誌性既面具代表鬼魂、女人、神靈同埋惡魔等角色。文字係用中世日本語（日文：中世日本語, chūsei nihongo) 寫成，生動咁描述咗十二至十六世紀既普通人。能劇非常強調傳統，而唔係創新，受到家元（日文：家元，いえもと）制度既高度編纂同埋監管。
能劇係日本楔位文，重未完成，麻煩你幫手補充內容。
米子市

米子市（日文：米子市(Yonago Shi)）喺日本鳥取縣西部嘅市，同島根縣接壤，係山陰地區嘅主要都市之一。以米子市為中心嘅米子都市圈係山陰地區人口最多嘅都市圈。
轄區主要位於米子平原，西北部係弓濱半島，南部係丘陵地。
由於喺山陰地區兩縣（島根縣同鳥取縣）中間，境內有多個鐵路、公路交會，同岡山市、鳥取市、境港市、松江市之間嘅交通方便，又有米子機場，係山陰地區嘅交通要衝。因此好多企業都將統籌兩縣事務嘅分公司或政府部門開喺呢度。令周邊成為成個山陰地區人口最多嘅米子都市圏。
米山智

米山智（1974年6月27號—）係日本足球員，司職中場，效力過橫濱飛翼。
米山篤志

米山篤志（1976年11月20號—）係日本足球員，司職後衞，曾經喺2000年爲日本足球代表隊出場1次。
米布甸

米布甸係世界各地常見嘅甜品，主要材料有米、奶、糖，整成布甸咁，有時會落埋玉桂同提子乾。
米尼斯

米尼斯，又譯美尼斯，係古埃及第一王朝嘅開國法老王。佢本嚟係上埃及國王，約莫公元前3200年征服咗下埃及，統一成個埃及。
米尼斯同那爾邁可能係同一個人。
米山大輔

米山大輔（1982年6月10號—）係日本足球員，司職中場，效力過大阪櫻花，鳥棲砂岩，熊本羅亞素，及金澤薩維根。
1350年

1350年係平年。

大件事
西非桑海（英文：Songhai Empire）興。
觀應擾亂（日文：観応の擾乱），足利尊氏同佢嘅細佬足利直義對立，北朝內亂。
祖氏貓

祖氏貓（粵拼：zou2 si6 maau1，Leopardus geoffroyi）係貓科虎貓屬下嘅物種。佢哋主要分佈喺安第斯山脈、潘帕斯平原同大廈谷。
祖父悖論

祖父悖論（悖讀背書嘅背，粵拼：zou2 fu6 bui6 leon6）係個時間旅行嘅悖論問題，呢個問題到而家都重未搞清楚，係個未解之謎。呢個問題係由科幻作家賀尼·白沙維喺1943年出版嘅《Le Voyageur Imprudent》（「唔小心嘅遊客」）中提出，直到而家個謎面都未變過。其實呢個問題早就有人提過，甚至重複雜下添，比如羅拔·A·限闌喺佢嘅《佢條靴帶》。呢條悖論嘅面係噉嘅：
而家有個人穿越時光返咗過去，佢殺咗自己阿爺，娶咗自己阿嬤，結果就係，佢老豆出唔到世，噉呢個人就出唔到世啦，噉佢又點返得過去呢？既然佢返唔到過去殺佢阿爺，噉佢阿爺就有命，亦即呢個人出到世，噉佢同樣就可以返過去去殺佢阿爺。
咁啱呢兩個情況係相互否定嘅，亦即二存一。呢個問題屬於邏輯悖論。
雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做時間旅行悖論。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。呢個唔單只係科學問題，亦係個哲學問題，喺哲學上嗌做autoinfanticide（意思係「臊蝦自殺」）就係話返到自己重係臊蝦嘅時候，然後殺咗自己。
雖然係噉，而家已經有一啲解法出爐，比如話時間係變唔到嘅，生活喺世間入面嘅人係改變唔到存在於時間之中嘅事物，亦即係種機械論，即係話世間一切係整定嘅，雖然生活其中嘅人好似有自由意志，查實佢嘅所思、所爲、所遇都係整定咗嘅，因爲過去嘅因，就有而家嘅果，重影響埋未來，既然改唔到過去，所以一切都唔由得佢話事，一切都係必然。重有一種解法，係話時空都係成雙成對嘅，即係平行宇宙理論。呢個解法係話，宇宙係有多重嘅，呢個人穿越過去時，會因爲佢喺過去嘅所爲而分分鐘產生有各種唔同後果嘅平行時空，噉一來雖然佢殺咗自己阿爺，但佢可以生存，因爲佢殺嘅阿爺係喺第個時空度，而佢係來自另一個時空嘅人。又有第三種解法，係話呢個人雖然返咗過去殺佢阿爺，但係雖然佢想殺，但失咗手，或者無意之中救咗佢阿爺，於是阿爺重在生，噉佢就可以繼續出世，然後又返一次過去殺佢阿爺然後又殺唔成……即係話，佢陷入咗時空循環。
呢個科學、哲學命題又可以演繹爲史學命題，叫做希特拉悖論，或者係叫希特拉暗殺悖論。呢個悖論成爲咗幾受歡迎嘅科幻題材，即係話個主角作爲英雄穿越過去，喺希特拉撩起二戰之前就殺咗佢，阻止場大戰。不過呢度同樣就有類似嘅悖論：既然二戰都無發生，噉有乜理由要返去暗殺希特拉呢？值得講嘅係，希特拉作爲風雲人物對歷史影響太大啦，佢嘅生存與否，會直接影響到二戰之後全世界人嘅生死，亦即話如果無二戰，一啲人會有命落來，而一啲人則可能出唔到世。呢個史學命題可以引出諸如「歷史可否假設？」、「歷史可否改變？」，呢啲問題又會引出，歷史條件同個人力量嘅較量，亦即古往今來所講嘅「時勢同英雄」嘅問題。
祖沖之

祖沖之（429年—500年），字文遠，係中國劉宋數學家、天文學家，最出名係計到圓周率準確到  ，呢個值要到一千年後嘅1586年先至有歐洲人計得到。另外，佢喺462年編寫《大明曆》，史稱「祖沖之改曆」。
祖爾禾特

祖爾禾特（英文：Joel Ward，1989年10月29號—）係英倫男足球員，2008年開始打職業賽，踢後衛，效力過樸茨茅夫、般利茅夫足球會同水晶宮足球會。
祖氏寬鰓鮟鱇

祖氏寬鰓鮟鱇（學名：Sladenia zhui）係鮟鱇科寬鰓鮟鱇屬嘅其中一個種。
祖瑟夫哥頓利域

祖瑟夫哥頓利域（Joseph Gordon-Levitt，1981年2月17號—）係一位美國演員、電影製作人、歌手、企業家。童星出身，代表作有《心跳500天》同基斯杜化路蘭嘅《潛行凶間》、《蝙蝠俠：夜神起義》。佢喺2020年以社交媒體招募咗啲香港人聲演佢製作嘅短篇電影 《不眠香港》，向反修例運動嘅示威者致敬。
肉圓

肉圓係臺灣特色小食，起源自彰化，一般都係用番薯粉或者生粉整成外皮包住豬肉餡，可以油炸或者清蒸。